burgasdotpro/wikipedia huggingface dataset:
Jannis Varoufakis

Janis Varufakis (; * 24. marec 1961, Atény) je grécky ekonóm, bývalý minister financií v prvej vláde Alexisa Tsiprasa v roku 2015. Sám sa charakterizoval ako marxistický politik. Napísal knihu Adults in The Room: My Battle With Europe‘s Deep Establishment (Dospelí v miestnosti: Môj zápas s európskym establišmentom).
Kariéra pred vstupom do politiky.
Narodil sa v Aténach, jeho otec bol chemik, ktorý bojoval v gréckej občianskej vojne (1946 – 49) na strane komunistov, začo bol poslaný do vyhnanstva. Neskôr však vstúpil do socialistickej strany PASOK. Vyštudoval matematiku a ekonómiu na univerzite v Essexe, kde po štúdiu začal vyučovať. Vyučoval aj na iných anglických univerzitách, aj na Cambridge. Pôsobil aj na univerzite v Sydney, v Aténach a v Turíne. Do svojho vstupu do politiky pôsobil na Texaskej univerzite. V rokoch 20042006 spolupracoval s Jeorjom Papandreu, ktorého neskôr ako premiéra kritizoval.
Politická kariéra.
Po víťazstve Tsiprasovej SYRIZA vo voľbách v januári 2015 bol Varufakis vymenovaný za ministra financií. Musel riešiť ďalšie problémy gréckej ekonomiky, kedy boli Európskou úniou požadované nové úsporné opatrenia a ďalšia pôžička, čo bolo ale v rozpore s Tsiprasovými predvolebnými sľubmi, teda že ďalšie úsporné opatrenia a pôžičky nebudú. Rovnakého presvedčenia bol aj Varufakis. Pri rokovaniach o opatreniach s európskymi predstaviteľmi bol Varufakis obviňovaný z neochoty spolupracovať a zo sabotáže nového záchranného programu pre Grécko. Agentúra Bloomberg opublikovala názor, že Varufakis je výborný ekonóm, ktorý však nedokáže spolupracovať s inými politikmi. Známy americký ekonóm James K. Galbraith sa vyjadril, že Varufakis je jedným z najlepších súčasných ekonómov a správne predvídal, že rokovania s Európskou úniou budú tým pádom veľmi zložité. Varufakis pri rokovaniach odmietal prijať novú pôžičku a začať nové úsporné opatrenia, podľa neho to ešte viac uškodí gréckej ekonomike. Prišiel tiež s nápadom vyhlásenia referenda, kde by sa Gréci sami vyjadrili, či chcú úspory a pôžičku prijať. Gréci v hlasovaní návrh odmietli, no premiér Tsipras sa nakoniec rozhodol prijať veľmi podobné úsporné opatrenia a pôžičku vo výške 80 miliárd. Varufakis odstúpil z postu ministra financií deň po skončení referenda, čo môže naznačovať na rozkoly v strane SYRIZA. Zo SYRIZA musel odísť, spolu s ďalšími odporcami úsporného balíčka, no do novovzniknutej strany Laiki Enotita sa nepridal a z politiky sa stiahol. Na Varufakisa bola opozíciou podaná žaloba, že pri vyjednávaniach so zahraničnými politikmi o úsporných opatreniach mal dávať premiérovi nepravdivé informácie, aby sa dohoda nikdy neuskutočnila. Podľa ich obvinenia bolo Varufakisovým tajným plánom zaistiť odchod Grécka z eurozóny. Varufakis tieto tvrdenia poprel.
Súkromný život.
Je ženatý s umelkyňou Danai Stratou, je ateista. Obdivuje motorky a je známy svojím výstredným obliekaním. Na rokovania s predstaviteľmi Európskej únie často chodil na motorke a v neformálnom oblečení.
Kniha.
VAROUFAKIS Janis. "Dospeláci v miestnosti: Môj zápas s európskym establišmentom." Žilina : Absynt, 2019. 624 s. ISBN 978-80-8203-123-5.
Paveway IV

Paveway IV je presne navádzanou bombou typu vzduch-zem od spoločnosti Raytheon. Ide o najnovší prírastok zo série bômb Paveway a jej vývoj sa začal v roku 2003. 
Vlastnosti.
Paveway IV vznikla pridaním systému navádzania a riadiacich plôch k telu tzv. "hlúpej" (neriadenej) bomby typu MK82. Hlavné zdokonalenie oproti predchádzajúcim Paveway II/III predstavuje duálny systém navádzania. Spočíva v kombinácii GPS/INS (Inerciálny navigačný systém) a laserového navedenia. V závislosti na konkrétnych podmienkach môže pilot na navedenie použiť buď jeden z týchto systémov, alebo obidva súčasne.
Operačné nasadenie.
Paveway IV bola zaradená do výzbroje RAF v roku 2008 a ešte v tom istom roku bola bojovo nasadená v Afganistane na lietadlách Tornado GR4. V roku 2011 použili Briti túto muníciu v Líbyi počas operácie Ellamy. Formácie britských stíhačiek bombardovali strategické budovy líbyjskej vlády a obrnenú techniku jednotiek Muammara Kaddáfího. V septembri 2014 použili britské Tornáda bomby Paveway IV na ničenie ťažkého delostrelectva Islamského štátu v severozápadnom Iraku. Pozície Islamského štátu v Sýrii boli bombardované bombami Paveway IV prostredníctvom britských Eurofighter Typhoon.
Používatelia.
 Spojené kráľovstvo 
 Saudská Arábia
On an Island (skladba)

„On an Island“ je v poradí druhá skladba z tretieho sólového albumu On an Island britského gitaristu skupiny Pink Floyd, Davida Gilmoura. Skladba nasleduje po prvej skladby „Castellorizon“. Bola vydaná skôr ako samotný album. Základom skladby je noc, ktorú Gilmour strávil na Gréckom ostrove Kastelorizo. Skladba bola súčasťou setu "On an Island Tour", je nahraná aj na DVD "Remember That Night" (2007) a live albume "Live in Gdańsk" (2008).
Wendy Lawrenceová

Wendy Barrien Lawrenceová (; * 2. júl 1959, Jacksonville, Florida, USA) je americká pilotka, dôstojníčka a astronautka. Vo vesmíre bola štyrikrát.
Životopis.
Štúdium a zamestnanie.
Absolvovala strednú školu "Fort Hunt High School" v meste Alexandria vo Virgínii a potom pokračovala v štúdiu na vojenskej námornej akadémii US Naval Academy. Ukončila ho v roku 1981.
Po niekoľkých rokoch pokračovala vo vysokoškolskom štúdiu na Massachusettskom technologickom inštitúte a Woods Hole Oceanographic Instition. Slúžila ako armádna pilotka helikoptéry.
Od roku 1992 bola členkou jednotky kozmonautov NASA v Houstone.
Lety do vesmíru.
Na obežnú dráhu sa v raketoplánoch dostala štyrikrát vždy s funkciou letový špecialista, bola na orbitálnych staniciach Mir i ISS a strávila vo vesmíre 51 dní, 3 hodiny a ciao.
Bola 323 človekom vo vesmíre, 28 ženou.
Zoznam historických článkov/Ş

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
şe.
Şehzade CihangirŞehzade Mustafa
Zbojnícke oko

Zbojnícke oko () je pliesko, ktoré leží na "Zbojníckom spáde" Veľkej Studenej doliny. Má periodický charakter a často vysychá, preto nebýva často turistickým cieľom. Je v nadmorskej výške asi . Trochu na sever od jazierka vedie žlto označený turistický chodník z Priečného sedla na Zbojnícku chatu.
Majstrovstvá COCABA v basketbale mužov 2006

Majstrovstvá COCABA v basketbale mužov 2006 boli v poradí 3. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v meste Fresnillo, v Mexiku od 22. marca31. mája 2006, za účasti 6 tímov. Nováčikom turnaja bolo družstvo Mexika a pôvodne sa mala turnaja zúčastniť aj Guatemala. Titul získalo , ktoré vo finálovej sérii hranej na 4 zápasy zvíťazilo nad . 
Turnaj zároveň slúžil ako kvalifikácia stredoamerických družstiev na Centrobasket 2006. Kvalifikovali sa naň 2 najlepšie družstvá.
University of Baltimore

The University of Baltimore sídliaca v meste Baltimore v štáte Maryland je hlavnou zložkou Marylandského univerzitného systému. Vznikla v roku 1925. Najvyššiu reputáciu v porovnaní s ostatnými americkými univerzitami dosahujú predovšetkým ekonomické programy, a vzhľadom na blízkosť hlavného mesta tiež politologické odbory.
Skalnaté oko

Skalnaté oko () je v malej kotlinke uprostred zlomísk trochu na juhozápad od Skalnatého plesa. Pliesko bolo do roku 1990 v slovenských prameňoch bez mena. Názov bol odvodený z názvu susedného Skalnatého plesa. V Paryského Wielkej encyklopedii tatrzańskej je označené ako "Łomnickie Oko". Nevedie k nemu turistický chodník. nachádza sa približne 300 metrov od Tatranskej magistrály. Nevedie k nemu žiadna turistická cesta.
Echinacea

Echinacea ("Echinacea") je rod patriaci do čeľade astrovité ("Asteraceae").
Výskyt.
Rastlina pochádza zo Stredozápadu USA a do Európy sa rozšírila ako ozdobná kvetina a v poslednej dobe aj ako liečivá. Vyrastá najlepšie na slnečnom stanovišti, pôda môže byť chudobnejšia a kamenistá, vždy však dobre priepustná. Väčšinou je k suchu tolerantná. Na Slovensku nie je vo voľnej prírode rozšírená.
Opis.
Je to trvalka dosahujúca výšky až . Jej chlpatá alebo hladkoplodá byľ vyrastá z guľovitého koreňa alebo z plazivého podzemku s vláknitými korienkami. Bazálne listy sú stopkaté. Stonkové listy vyrastajúce striedavo majú žliabkovité stopky, ktoré sa smerom nahor skracujú. Ich čepele dlhé až sú tvaru kopijovitého alebo eliptického až vajcovitého, po okrajoch bývajú pílkovité, zubaté alebo hladké, z lícnej strany sú niekedy porastené chlpmi, mávajú 1 až 3 žilky.
Význam.
Má veľký význam v okrasnom záhradníctve, kde predstavuje dôležitú skupinu nenáročných trvaliek vytvárajúcich rôznofarebné skupinky rôznych farieb, existuje mnoho kultivarov. Rozmnožuje sa semenami, rezne aj delením trsov.
Systematika.
Zaradenie v systéme.
To, čo je dnes obsahom rodu "Echinacea", bolo pôvodne (napr. Linnaeus 1753) považované za súčasť rodu "Rudbeckia" (po slovensky dnes rudbekia); rod "Rudbeckia" (t.j. z dnešného pohľadu "Rudbeckia" v širšom zmysle) pôvodne totiž celkovo pozostával z toho, čo je dnes obsahom rodov "Rudbeckia" v užšom zmysle, "Echinacea" a "Ratibida". Vytvorenie samostatného rodu pre echinacey bolo navrhnuté už v roku 1762, ale formálne bol samostatný rod "Echinacea" vytvorený až v roku 1794. Napriek tomuto odčleneniu niektorí autori do začiatku 20. storočia (ale občas aj dodnes) uvádzali (uvádzajú) to, čo je inak obsahom rodu "Echinacea", ako súčasť rodu "Rudbeckia". U menej podrobných textov sa dá to, že pracujú s rodom "Rudbeckia" v širšom zmysle (a teda, že do rodu "Rudbeckia" zahŕňajú o. i. aj echinacey), rozpoznať aj podľa toho, že tieto texty uvádzajú, že do rodu "Rudbeckia" patrí až okolo 45 druhov (Do rodu "Rudbeckia" v užšom zmysle totiž patrí len 20-25, resp. staršie prípadne len okolo 15 druhov). 
Rod "Echinacea" sa staršie označoval aj problematickým (a v roku 1959 oficiálne zrušeným) názvom "Brauneria", u ktorého ale nie je ani jasné, na ktoré konkrétne druhy z taxónu "Rudbeckia" v širšom zmysle sa pri svojom prvom opise (v roku 1790) vlastne vzťahoval. 
Vnútorná systematika.
V súčasnosti najrozšírenejšie delenie, pôvodne založené na práci McGregor 1968:&lt;br&gt;
rod echinacea ("Echinacea"):
Poznámka: Druhy, ktoré vyššie nemajú uvedené slovenské meno, nemajú oficiálne slovenské meno.
Delenie podľa Binns 2001 (2002):&lt;br&gt;
rod "Echinacea":
Delenie podľa Cronquist (1945, 1955, 1980):&lt;br&gt;
rod "Echinacea":
Zdroje.
 - Netýka sa kapitoly Systematika
Lievikové pleso

Lievikové pleso (, , ) je zaniknuté pleso na dne Lievikového kotla nad Skalnatou dolinou. Úplne zaniklo v roku 1880.
Električková doprava v Usť-Katave

Ruské mesto Usť-Katav má vlastnú električkovú trať. Vybudovaná bola v roku 1973 pre potreby závodu UKVZ na testovanie novovyrobených električiek. Do roku 1997 tu fungovala aj osobná doprava, predovšetkým pre prepravu zemestnancov do výrobného závodu. Trať má rozchod 1 524 mm a jej dĺžka je 4 km.
Konex

Daniel Galovič (* 9. november 1996, Poprad), známy najmä pod umeleckým menom Konex je slovenský hip-hopový producent. Takisto pôsobí aj ako DJ a raper. Za sebou má spolupráce s poprednými menami slovenskej a českej scény ako Yzomandias, Rytmus, Ektor, H16, James Cole, Pil C, Separ, a iní
História.
Prvýkrát výraznejšie zaujal v roku 2011. Spolu s Logicom a Jimmy Dicksonom bol pri zakladaní rapovej formácie YZO Empire.
V roku 2015 produkoval skladbu "Million$" pre rappera menom Soulja Boy a skladbu "One" pre rappera Chief Keef, ktorá však nebola oficiálne nikdy vydaná z dôvodu straty rapperovho disku plného pripravovaných nahrávok. 
4.10.2020 oznamil svoj odchod z labelu Milion+ a dal sa na solo dráhu.
Majstrovstvá COCABA v basketbale mužov 2007

Majstrovstvá COCABA v basketbale mužov 2007 boli v poradí 4. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v San Salvadore, v Salvádore od 19. júl23. júla 2007, za účasti 6 tímov. Zápasy sa hrali v aréne Gimnasio Nacional José Adolfo Pineda. Titul obhájilo , ktoré sa v jedinej hranej skupine umiestnilo pred a .
Turnaj zároveň slúžil ako kvalifikácia stredoamerických družstiev na Centrobasket 2008. Kvalifikovali sa naň 2 najlepšie družstvá.
Mestský futbalový štadión Bardejov

Mestský futbalový štadión Bardejov je futbalový štadión v slovenskom meste Bardejov. Je domácim štadiónom klubu Partizán Bardejov. V roku 2012 sa tu konalo finále Slovnaft Cupu.
Pred rekonštrukciou v roku 2015 bola okolo ihriska atletická dráha dlhá 400 metrov.
Charakteristika štadióna.
Štadión pred rekonštrukciou mal oválovitú tribúnu okolo celého ihriska. Medzi hľadiskom a ihriskom bola atletická dráha a zábradlie. Jediná zastrešená tribúna bola hlavná tribúna, ktorá mala aj najviac sedačiek. Na zvyšnom mieste obvodu atletickej dráhy bola nezastrešená tribúna s dvoma radmi sedačiek.
Rekonštrukcia v roku 2015.
V roku 2013 vypísal Slovenský futbalový zväz výberové konanie na rekonštrukciu 16 štadiónov na Slovensku. Medzi nimi bol aj štadión v Bardejove. Mestské zastupiteľstvo v Bardejove 29. septembra 2013 rozhodlo o jeho vynovení.
Súťaž na stavbu vyhrala česká firma Metrostav, dodávateľom je firma z Bardejova Pamo - PM. Po renovácii má štadión kapacitu na sedenie 3 435 miest. Zanikla 400 metrov dlhá atletická dráha.
Termín dokončenia štadióna mal byť september 2016, čiže po začiatku novej sezóny, no to sa nepodarilo splniť. Práce sa spomalili, stavba sa trošku zastavila po tlakovej skúške na potrubí pre vyhrievanie trávnika. Aj keď bolo všetko správne, pri navážaní zeminy sa stal defekt, tlak klesol. Na začiatku júla sa začala siať tráva, zakorenenie trávy trvalo trochu dlhšie, ako pri položenom koberci. V marci 2017 došlo k dokončeniu rekonštrukcie štadióna.
Marder

Marder môže byť:
Kostol reformovanej kresťanskej cirkvi

Kostol reformovanej kresťanskej cirkvi môže byť:
Majstrovstvá COCABA v basketbale mužov 2009

Majstrovstvá COCABA v basketbale mužov 2009 boli v poradí 5. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v Cancúne, v štáte Quintana Roo, v Mexiku od 10.14. augusta 2009, za účasti 8 tímov. Zápasy sa hrali v aréne Polifórum Benito Juárez s kapacitou 5 800 miest. Titul získalo tretíkrát v rade domáce , ktoré vo finálovom stretnutí zvíťazilo nad .
Turnaj zároveň slúžil ako kvalifikácia stredoamerických družstiev na Centrobasket 2010. Kvalifikovali sa naň 3 najlepšie družstvá.
Konečné poradie.
Pozn: Pôvodne mali na Centrobasket 2010 postúpiť 2 družstvá, po rozšírení turnaja z 8 na 10 tímov postúpilo aj tretie družstvo.
Židovský cintorín na Olivovej hore

 Židovský cintorín na Olivovej hore je najstarší a najvýznamnejší cintorín v Jeruzaleme. Začalo sa tu pochovávať pred tromi tisíckami rokov, už v období Prvého chrámu, a pochováva sa tu doteraz. Na cintoríne sa nachádza vyše 150-tisíc hrobov z rôznych období.
United States Naval Academy

United States Naval Academy (dosl. Námorná akadémia Spojených štátov) bola založená v Annapolise v roku 1845. Študuje tu približne 4 400 budúcich dôstojníkov vojenského námorníctva.
Dejiny.
Americké námorníctvo založil Kontinentálny kongres vo Philadelphii (Continental Congres) 13. októbra 1775. Vojenská jednotka bola pomenovaná "Continental Navy" a založená, aby pomáhala americkým kolonistom v boji s britskou správou Severnej Ameriky (Americká vojna za nezávislosť).
O 70 rokov neskôr bola založená Námorná akadémia USA s cieľom vyškoliť dostatočné množstvo námorných dôstojníkov.
Okrem Námornej akadémie v Annapolise disponujú USA ďalšími dvoma akadémiami, vo West Point (United States Military Academy) a leteckou (United States Air Force Academy) v Colorade.
Majstrovstvá COCABA v basketbale mužov 1999

Majstrovstvá COCABA v basketbale mužov 1999 boli 1. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v San José, v Kostarike od 20.26. novembra 1999, za účasti 5 tímov. Zápasy sa hrali v aréne Gimnasio Nacional San José s kapacitou 5 000 miest na sedenie. Titul získala , ktoré sa v jedinej hranej skupine umiestnila pred a domácou .
Turnaj zároveň slúžil ako kvalifikácia stredoamerických družstiev na Centrobasket 2001. Kvalifikovali sa naň 2 najlepšie družstvá.
Majstrovstvá COCABA v basketbale mužov 2013

Majstrovstvá COCABA v basketbale mužov 2013 boli v poradí 7. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v San Salvadore, v Salvádore od 26.28. júla 2013, za účasti 4 tímov. Zápasy sa hrali v aréne Gimnasio Nacional José Adolfo Pineda. Svoj štvrtý titul získalo , ktoré sa v jedinej hranej skupine umiestnilo pred domácim a .
Turnaj zároveň slúžil ako kvalifikácia stredoamerických družstiev na Centrobasket 2014. Kvalifikovali sa naň 2 najlepšie družstvá.
Národná botanická záhrada Izraela

Národná botanická záhrada Izraela (, ) sa nachádza v severnej časti kampusu Hebrejskej univerzity v Jeruzaleme na vrchu Skopus.
Záhrada bola založená v roku 1931 profesorom Ottom Wartburgom, vedúcim katedry botaniky na Hebrejskej univerzite v Jeruzaleme, a botanikom doktorom Alexandrom Eiglom. Išlo o prvú botanickú záhradu na území Izraela i na celom Prednom Východe. Po roku 1948 bol vrch Skopus od Izraela izolovaný a záhrada nasledujúcich 19 rokov pustla. V roku 1967 prevzal Izrael opäť kontrolu nad celým kampusom, avšak k výraznému zlepšeniu situácie v záhrade nedošlo. Až v roku 1980 boli podniknuté prvé kroky na obnovenie pôvodnej funkcie záhrady. V roku 1988 bola záhrada slávnostne znovuotvorená a od tej doby slúži ako vedecké a vyučovacie centrum i ako miesto na relaxáciu.
Súčasťou Národnej botanickej záhrady Izraela je tiež archeologický park, v ktorého komplexe sa nachádza niekoľko židovských pohrebných jaskýň z obdobia Druhého chrámu. Jednou z týchto jaskýň je známa Nikanorova hrobka. Táto jaskyňa je mimo iného miestom posledného odpočinku dvoch sionistických aktivistov: Leona Pinskera a Menachema Usiškina.
Edinburgh of the Seven Seas

Edinburgh of the Seven Seas je hlavná usadlosť ostrova Tristan da Cunha v zámorskom území Spojeného kráľovstva Svätá Helena, Ascension a Tristan da Cunha v južnom Atlantickom oceáne. Je to najodľahlejšie trvalo obývané miesto na Zemi, 2 173 kilometrov od najbližšej usadlosti na Svätej Helene. Obec bola založená roku 1816 a má 268 obyvateľov.
Limerick

Limerick (ír. Luimneach ) je mesto nachádzajúce sa na západe Írska v bývalej provincii Munster. So svojimi 56 779 obyvateľmi je tretím najväčším mestom v Írsku (s aglomeráciou čítajúcou 90 757 obyvateľov) a zároveň piatym najväčším mestom na Írskom ostrove. Limerick je taktiež hlavným mestom grófstva Limerick.
Geografia.
Mesto má rozlohu a leží v nadmorskej výške Nachádza sa v ústí rieky Shannon. Podľa Köppenovej klasifikácie podnebia, panuje v Limericku mierne oceánske pásmo. Priemerná teplota na stanici Shannon Airport doshuje 10,1 °C, v januári dosahuje 5,4 °C a v júli 12 °C. Priemerné zrážky činia za rok.
História.
Počiatky mesta sa kladú do roku 812, kedy Vikingovia opevnili King 'Island. V 12. storočí Normani mesto prestavali a vybudovali tu hrad King John's Castle a katedrálu Panny Márie. Mesto bolo trikrát obliehané – v roku 1651 Oliverom Cromwellom a dvakrát na konci 17. storočia vojskami Viliama III. Oranžského. Od 18. storočia potom mesto začalo prosperovať a rýchlo rásť. Ďalší rozvoj mesto zaznamenalo od roku 1990 do ekonomickej krízy v roku 2007.
Doprava.
V blízkosti mesta sa nachádza letisko Shannon čo je tretie najvyťaženejšie letisko v Írsku. Mesto je tiež významným železničným a cestným uzlom. Mestom prechádzajú cesty N18, N20, N21 a N24 a diaľnice M7, M18 a M20. Cesta N18 na obchvate mesta prekonáva rieku Shannon tunelom. Limerick je tiež prístavné mesto využívajúce priaznivú polohu v ústí rieky Shannon.
Mesto používa spolu s celým grófstvom ŠPZ L. Do roku 2013 bola táto značka vyhradená len pre mesto Limerick, zvyšok grófstve používal značku LK.
Šport.
V meste pôsobí od roku 1937 futbalový klub Limerick FC.
Slavkovské plieska

Slavkovské plieska (, , ) sú malé plieska uprostred kosodreviny v "Kotle Slavkovských plies", poniže Slavkovskej doliny na úpätí Sennej kopy na sever od Tatranskej magistrály. V súčasnosti je to len jedno pliesko v nadmorskej výške . Podľa merania pracovníkov TANAPu má plochu a hĺbku . Pôvodne boli tri, dve však časom vyschli alebo sa sporadicky napĺňajú nepatrným množstvom vody. Preto sa dávnejšie pomenovanie "Slavkovské plesá" alebo "Tri plesá", "Tri Slavkovské plesá", "Tri Slavkovské plieska" objavuje už len v jednotnom čísle "Slavkovské pleso" alebo "Slavkovské pliesko". Rovnako prešlo zmenami aj poľské pomenovanie plies a dnes v poľskom názvosloví sa objavuje, na rozdiel od slovenského, len bežný singulár "Sławkowski Stawek". Názov je odvodený od Slavkovskej doliny, ktorá dostala meno po obci Veľký Slavkov, do ktorého chotára toto územie historicky patrilo. Blízko plieska vedie chodník Tatranskej magistrály po červenej značke z Hrebienka na Sliezsky dom a opačne.
Zaujímavosť.
V roku 1878 z iniciatívy Uhorského karpatského spolku bola v Slavkovskej doline postavená kamenná útulňa. Pozostávala len z jednej izby a slúžila ako nocľaháreň pre turistov, ktorí vystupovali na Slavkovský štít. Neslúžila dlho. V zime roku 1882 ju zničila lavína. Skupina smokovských športovcov sa po mnohých rokoch rozhodla znovu postaviť v Slavkovskej doline malú chatu, ale na bezpečnejšom mieste. Na jar v roku 1945 strhla lavína sklad stavebného materiálu a tak sa výstavba skončila.
Zillertalské Alpy

Zillertalské Alpy (slovenský normovaný názov; , ) je pohorie v Alpách na hranici Rakúska a Talianska, tvoriace súčasť hlavného hrebeňa Východných Álp. Ide o významné horstvo Centrálnych kryštalických Álp, tvorené tmavou rulou, ktorá je obklopená vrstvami bridlice s prímesou minerálov. Zillertalské Alpy sú mohutne zaľadnené a najväčší ľadovec Schlegeiskees má rozlohu .
Poloha.
Zillertalské Alpy majú rozlohu , pričom väčšina pohoria leží na území Rakúska (spolková krajina Tirolsko, iba malá časť na východe patrí do krajiny Salzbursko). Na území Talianska (Südtirol) leží niekoľko horských celkov, napr. Pfunder Berge. Na západe hrebeň pokračuje Stubaiskými Alpami, od ktorých Zillertalské Alpy oddeľuje Brennerský priesmyk a komunikačne dôležitá dolina Wipptal, na východ od sedla Birnlücke potom nadväzujú Vysoké Taury. Severné ohraničenie tvorí údolie Tuxer tal s priesmykom Tuxerjoch, za ktorým sa nachádzajú Tuxské Alpy ("Tuxer Alpen"). Ďalej pokračuje severná hranica údolím Schmirntal, Zillertal, Gerlostal a sedlom Gerlos Pass. Južná hranica je tvorená tokom rieky Rienz v údolí Pustertal. Najvyšším vrchom Zillertalských Álp je Hochfeiler s výškou 
Delenie.
Najvýznamnejšou dolinou pohoria je Zillertal, z ktorého v uzlovom bode pri stredisku Mayrhofen vybiehajú priamo pod hlavný hrebeň ďalšie dôležité údolia – Tuxer tal, Zamsergrund a Zillergrund.
Významné vrcholy.
Významné vrcholy Zillertalských Álp sú
Turistika.
Turisticky známejšia a využívanejšia je tirolská (rakúska) strana hôr, predovšetkým oblasť ľadovca Tuxerferner s obľúbeným lyžiarskym strediskom Hintertux a celoročným lyžovaním. Juhotirolská strana je menej obľúbená, hoci je rozlohou len o málo menšia. Pohorie je tiež významným zdrojom vodnej energie, ktorá je využívaná v hydroelektrárňach Speicher Schlegeis, Speicher Stillup a Zillergrund Speicher.
Prírodný park.
Prírodný park Zillertalské Alpy s rozlohou tvorí so susednými oblasťami najväčší park svojho druhu v Alpách (). Na juhu nadväzuje Juhotirolský prírodný park Rieserferner, na západe prírodná chránená oblasť Valser Tal a na východe Salzburská časť národného parku Vysoké Taury. V Mayrhofene sa Zillertal delí a tri zo štyroch údolí vedú do prírodných parkov Zillergrund, Stillupgrund a Zemmtal.
Libor Kovařík

Libor Kovařík (* 23. február 1976, Praha) je bývalý český profesionálny futbalový rozhodca. Do kruhu futbalových rozhodcov vstúpil v roku 1993, v roku 2000 si prvýkrát zapískal prvoligové stretnutie a o šesť rokov neskôr bol zaradený aj do listiny medzinárodných rozhodcov FIFA. Svoju rozhodcovskú kariéru ukončil v roku 2015.
Kariéra.
Počas svojho pôsobenia vo funkcii rozhodcu odviedol 197 zápasov v českej najvyššej súťaži, v ktorých udelil celkovo 50 červených a 873 žltých kariet, čo ho radí na prvé miesto českých rozhodcov v tejto štatistike.
V 54 medzinárodných stretnutiach rozhodol o ôsmich pokutových kopoch, šiestich červených kartách a 214 žltých kartách. Okrem kvalifikácii európskych futbalových súťaží a priateľských stretnutí národných tímov rozhodoval aj zápasy v skupinách Európskej ligy. 
Koniec kariéry.
Svoju kariéru ukončil na vlastnú žiadosť na začiatku ligového ročníka 2015/16, podľa špekulácií médií ako reakciu na neprimeraný trest za chybu, ktorej sa dopustil v druhom kole Synotligy na začiatku stretnutia medzi AC Sparta Praha a Baníkom Ostrava, kedy prvých 5 minút neboli v rohoch ihriska umiestnené rohové zástavky. Po svojom konci sa vyjadril negatívne na adresu vedenia FAČR, predovšetkým podpredsedu Romana Berbra. Ten vraj nepriamo ovplyvňuje správanie rozhodcov permanentným šikanovaním a riadi ich namiesto jeho manželky, predsedníčky komisie rozhodcov Dagmar Damkovej. Potvrdil tak špekulácie šíriace sa dlho v českom futbalovom svete. Vedenie asociácie sa však voči jeho výrokom ohradilo a reagovalo zvolaním mimoriadneho zasadnutia výkonného výboru.
Súkromný život.
Kovařík vyštudoval VŠE v Prahe a živí sa ako bankový úradník. S manželkou Klárou vychovávajú dve deti. Ovláda angličtinu a nemčinu.
Jan Smolík

Jan Smolík (* 24. december 1942, Lipník nad Bečvou) je bývalý český cyklista. Víťaz Pretekov mieru v roku 1964; vyhral tri etapy a v cieli mal na druhého v poradí Güntera Hoffmanna z NDR náskok sedem a trištvrte minúty. V dvadsaťjeden rokoch bol historicky najmladším víťazom pretekov. Štartoval aj na Letných olympijských hrách 1964 v Tokiu v cestných pretekoch jednotlivcov, kde došiel na 71. mieste, a na Letných olympijských hrách 1968 v Mexico City, kde bol dvadsiaty tretí.. Vyhral preteky Praha – Karlovy Vary – Praha 1963, majstrovstvá ČSSR v cestných pretekoch jednotlivcov 1965, Veľkú cenu L'Humanité 1966, na pretekoch Okolo Rakúska 1967 bol štvrtý, na Tour Bohemia bol druhý v roku 1970 a vyhral v roku 1971.
Jeho športová kariéra je spojená s armádnym športovým oddielom Dukla Brno, kde neskôr pôsobil aj ako tréner. Po odchode do dôchodku pôsobí ako traťový komisár na Masarykovom okruhu. Český olympijský výbor mu udelil v roku 2014 Cenu fair play.
Szontaghovo pleso

Szontaghovo pleso (, , ) je väčšie z dvoch pliesok v hornej časti Slavkovskej doliny. Názov dostalo koncom 19. storočia z rozhodnutia Uhorského karpatského spolku na počesť člena spolku, zakladateľa Nového Smokovca, lekára, klimatológa a botanika MUDr. Mikuláša Szontagha st. (18431899). Pleso je turisticky nedostupné. Slavkovská dolina je štátnou prírodnou rezerváciou. Podľa merania pracovníkov TANAPu má rozlohu . Je v nadmorskej výške . Trochu na západ od neho je Malé Szontaghovo pliesko.
Okolie plesa.
Okolo plesa je hradba veží a štítov. Na západnej strane Velická kopa, Dvojitá veža, Granátová veža, Rohatá veža, na severozápade Bradavica, na severe sú "Slavkovské veže" , Vareškový hrebeň, ktorý sa končí Slavkovskou kopou a Slavkovským štítom.
Malé Szontaghovo pliesko

Malé Szontaghovo pliesko () je malé jazierko v hornej časti Slavkovskej doliny. Názov plieska je nový. Slovenské pomenovanie je odvodené od väčšieho susedného Szontaghovho plesa. Poľský názov je odvodený od jeho polohy pod hrebeňom "Granátových veží", rovnako ako jeho sused "Granacki Staw". 
Pri zmene vodných pomerov v doline sa stáva, že sa obe jazerá spoja do jedného. Pliesko dostalo meno podľa zakladateľa Nového Smokovca MUDr. Mikuláša Szontagha st.., významného člena Uhorského karpatského spolku. Pliesko je turisticky neprístupné, je v štátnej prírodnej rezervácii.
Okolie plesa.
Okolo plesa je hradba veží a štítov. Na západnej strane Velická kopa, Dvojitá veža, Granátová veža, Rohatá veža, na severozápade Bradavica, na severe sú "Slavkovské veže" , Vareškový hrebeň, ktorý sa končí Slavkovskou kopou a Slavkovským štítom.
Národné tréningové centrum Poprad

Národné tréningové centrum Slovenského futbalového zväzu v Poprade je moderné športové zariadenie, ktoré poskytuje služby reprezentačným výberom Slovenskej republiky a domácemu tímu FK Poprad. Je to druhé národné tréningové centrum na Slovensku (prvé je NTC Senec).
Unikátne je vyhrievanie geotermálnou vodou, ktorá priteká zo blízkeho akvaparku a tu sa ochladí na požadovanú teplotu (max. 24 °C) pre odvedenie do odpadového systému. Takýmto spôsobom sa vyhrievajú i vnútorné priestory budov na štadióne.
Prezident Slovenského futbalového zvázu Ján Kováčik vyhlásil, že tento štadión po rekonštrukcii má spĺňať všetky kritéria FIFA a UEFA a budú tu hrať reprezentačné zápasy všetky mládežnícke družstvá i reprezentácia do 21 rokov.
Rekonštrukcia.
Výkonný výbor Slovenského futbalového zväzu na svojom poslednom zasadnutí v roku 2012 schválil projekt výstavby NTC Poprad. Výberová komisia následne vybrala firmu SCORP, s ktorou začal zväz rokovať o zmluve. Táto zmluva bola podpísaná 12. decembra 2012 a obe zúčastnené strany zmluvu podpísali. Výstavba prvej etapy mala skončiť podľa zmluvy 31. augusta 2013 a konečná cena bola dohodnutá na 1,84 milióna € bez DPH.
War Thunder

War Thunder je masívna online bojová videohra inšpirovaná druhou svetovou vojnou vydaná od Gaijin Entertainment pre Microsoft Windows, OS X, Linux a PlayStation 4.
Herný model.
Hra je postavená na systéme mikro-transakcie, ale s možnosťou získať takmer všetky funkcie hry bez platenia. V hre si za reálne peniaze môžete kúpiť prémiové vozidlá alebo prémiový účet ktorý vám uľahčí postup v hre. Inak je hra dostupná kompletne zadarmo. K dispozícii je tiež služba odporúčania, pričom hráči môžu pozvať ľudí do hry, a získať tak bonusy.
Hrateľnosť.
Každý hráč začína s vozidlami z 30. rokov 20. storočia ako napríklad prvé dvojplošníky a tanky. Postupne sa potom dostáva až k vozidlám ako moderné tanky Abrams alebo alebo nadzvukové stíhačky. Hra obsahuje viac ako 790 lietadiel, 560 tankov a 180 lodí. Väčšina máp v hre sa odohráva na základe skutočných vojenských konfliktov. Napríklad Boj o Stalingrad, Maginotova línia, Normandia, Midway, Kórea, Vietnam a mnohé ďalšie.
Hra okrem módu pre viac hráčov obsahuje historickú kampaň pre lietadlá v ktorej si môžete zahrať vojenské konflikty minulého storočia so strojmi ktoré v nich skutočne bojovali.
Národy.
K dispozícii je 10 národov: USA, Nemecko, Sovietsky zväz, Veľká Británia, Japonsko, Francúzsko, Taliansko, Čína, Švédsko a Izrael. Každý z týchto národov má lietadlá a tanky. Helikoptéry a lode sú zatiaľ dostupné u niektorých národov, no po aktualizáciách by mali stroje pridať aj ostatným.
Kúpele Piešťany

Kúpele Piešťany sú liečebné kúpele, ktoré sa nachádzajú vo východnej časti mesta, prevažne na Kúpeľnom ostrove. V priestore medzi ľavým brehom Váhu a mŕtvym obtokovým ramenom vyviera aj väčšina termálnych prameňov, ktorých teplota je 6769 °C. Dostatok liečivej vody zabezpečujú studne Trajan, Patria, V1 a V4.
Charakteristika.
Minerálne pramene sú viazané na považanské zlomové pásmo, ktoré umožňuje prienik geotermálnej vody z hĺbky 2 000 metrov. Voda je akumulovaná v burdigalských (miocénnych) sedimentoch Podunajskej panvy a 50 až 60 metrov pod povrchom zachytávaná, aby nedošlo k miešaniu s podpovrchovými zdrojmi. Minerálne pramene sú sírnato-hydrouhličitanové, vápenato-horčíkové, sírne, hypotonické termy s obsahom okolo 1 500 mg minerálnych látok na liter vody a s obsahom voľných plynov, najmä sírovodíka. Úhrnná kapacita zachytených žriediel je viac ako 3 milióny litrov vody za deň.
Súčasťou liečby je balneoterapia bahnom, ktoré patrí medzi najznámejšie peloidy sveta. Vzniká chemickými a biologickými procesmi v sedimentoch Váhu za pôsobenia termálnych výverov. Balneoterapia sa aplikuje na choroby pohybového ústrojenstva, poúrazové stavy, nervové choroby a mnohé ďalšie. Bahno má významné antifungálne účinky. Pre balneologické využitie je pripravované originálnou technológiou, počas ktorej podlieha procesu dozrievania a regenerácie s početnými chemickými a biologickými reakciami. V čase dozrievania sa v ňom množí 20 kmeňov teplomilných sírnych baktérií, ktoré neboli dokázané nikde inde na svete. Dozreté bahno má maslovitú, mazľavú konzistenciu, je plastické, tepelne vodivé, ochladzuje sa štvornásobne pomalšie ako voda, oproti ktorej má 350-krát väčšiu viskozitu. Zrelé bahno je oceľovo modré až čierne.
Indikácie.
O kúpeľnú starostlivosť sa starajú "Slovenské liečebné kúpele" s celkovou kapacitou 2 000 lôžok. Používa sa tu viac ako 60 rôznych liečebných procedúr a metodík. Základom sú procedúry využívajúce unikátnu minerálnu vodu a liečivé sírne bahno, ktoré sa kombinujú s vodoliečbou, individuálnou a skupinovou rehabilitáciou, masážami, uhličitou terapiou, svetloliečbou, elektroliečbou, teploliečbou a ďalšími špecializovanými výkonmi a relaxačnými procedúrami.
Majstrovstvá Ázie v basketbale mužov 1991

Majstrovstvá Ázie v basketbale mužov 1991 boli v poradí 16. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Kóbe, v Japonsku od 22. augusta1. septembra 1991, za účasti rekordných 18 tímov. Nováčikmi turnaja boli družstvá Kataru a KĽDR. Japonsko bolo organizátorom ázijského šampionátu mužov tretíkrát, predtým hostilo toto podujatie v rokoch 1971 (v Tokiu) a 1979 (v Nagoji). Svoj ôsmy titul získala , ktorá vo finálovom stretnutí zvíťazila nad .
Tento turnaj zároveň slúžil ako kvalifikácia ázijských družstiev na Letné olympijské hry 1992, ktoré hostila Barcelona. Kvalifikovalo sa na ne iba víťazné družstvo.
Kúpeľný ostrov

Kúpeľný ostrov sa nachádza na rieke Váh vo východnej časti Piešťan. 
Vďaka prameňom s liečivou geotermálnou vodou tu vznikli svetoznáme kúpele, využívajúce tiež liečivé účinky bahna. Okrem kúpeľných budov, liečebných domov a hotelov sa tu nachádza kúpalisko Eva a golfový areál. 
S centrom mesta ho spája Kolonádový most, ďalšie tri mosty vedú z východnej strany cez obec Banka. Prístup na ostrov je aj zo severu, kde je na krátkom úseku zasypané rameno Váhu, čo „de facto“ robí z Kúpeľného ostrova polostrov.
Kvetnicové pliesko

Kvetnicové pliesko () je maličké jazierko na prostrednom stupni Velickej doliny. Dlhé roky bolo len periodickou mlákou a začalo strácať svoj význam. Dokonca v júni 1958 vyschlo. Aj v týchto rokoch sa nečas podpisuje na jeho periodicite. Nachádza sa v nadmorskej výške nad Velickým vodopádom. Je to rašelinové jazierko, podľa geografov je len skromným pozostatkom veľkého morénového jazera.
Turistika.
Okolo plesa vedie turistický chodník po zelenej turistickej značke zo Sliezskeho domu na Poľský hrebeň.
Smile (David Gilmour)

„Smile“ je singel britského hudobníka, gitaristu skupiny Pink Floyd, Davida Gilmoura. Vydaný bol 13. júna 2006.
Live verzie.
Skladba bola po prvýkrát predstavená počas Gilmourového sólového turné v 2001 a 2002 (je aj súčasťou koncertného DVD "David Gilmour: In Concert"), kedy ju gitarista predstavil ako: „Táto je nová, ak si ju chcete nahrať, tak si teraz zapnite svoje mašinky“.
Ako časť štúdiového albumu "On an Island" vyšla skladba až o štyri roky neskôr, v marci 2006, a ako singel o ďalšie tri mesiace. Singel bol vydaný na CD a aj ako štandardná vinylová SP platňa. V skladbe „Smile“ účinkuje iba Gilmour, ktorý spieva, hrá na gitaru, basgitaru, perkusie a Hammond organ, spoluprácovali Polly Samson (vokály) a Willie Wilson (bicie).
„Island Jam“ bol pôvodne dostupný iba na Gilmourovej oficiálnej stránke, až neskôr bol viac sprístupneným.
Nemastrovanú verziu „Smile“ možno počuť aj v programe "Three Men in a Boat", ktorý vysielala stanica BBC2. V tomto programe sa účinkujúci plavili po rieke Temži a navštívili Gilmourov hausbót Astoria.
Paveway

Paveway predstavuje sériu laserom navádzaných bômb spoločnosti Raytheon.
Vývoj tejto série začala spoločnosť Texas Instruments v roku 1964. Testovanie prvého prototypu, ktorého bojovú časť tvorila bomba M117, sa konalo v apríli 1965. Ďalšie prototypy boli v roku 1968 zaslané na ostré testovanie do Vietnamu.
Okrem bojovej časti sa bomby zo série Paveway I skladali ešte z polo-aktívneho laserového vyhľadávača, počítača, riadiaceho navádzania a krídiel, umiestnených v prednej a zadnej časti. Začiatkom sedemdesiatych rokov sa začala vyrábať vylepšená séria Paveway II, v rámci ktorej bol implementovaný spoľahlivejší laserový vyhľadávač. V roku 1986 boli do výzbroje zaradené bomby zo série Paveway III s modernizovaným vyhľadávačom. Mali podstatne väčšiu presnosť než Paveway II, ale boli aj podstatne drahšie. Séria bômb Paveway III bola nasadená v roku 1991 v druhej vojne v Perzskom zálive a v roku 1999 bola nasadená Indickými vzdušnými silami v Kargilskej vojne.
Séria Paveway zahŕňa nasledovné typy bômb:
Športový šerm

Športový šerm je úpolový šport (tzn. zápolenie, pri ktorom súperi prekonávajú živú silu protivníka) sečnými alebo bodnými zbraňami; kedysi bol súčasťou vojenského výcviku.
Dejiny.
História šermu začína už v staroveku, v priebehu storočí s postupným technologickým pokrokom pri výrobe zbraní sa postupne z krátkych, ťažkých, prevažne sečných zbraní, vyvinuli zbrane bodné a ľahké. Moderný šerm sa vyvinul v románskych krajinách v 16. až 17. storočí.
V túto dobu vplyvom nástupu strelných zbraní sa zbroj začala obmedzovať a konštrukcia zbraní sa tomuto trendu prispôsobila. Prvou zbraňou zodpovedajúcou tejto modernejšej koncepcii bol rapír, ktorý bol využívaný predovšetkým tzv. španielskou školou v kombinácii s dýkou. Španielska škola šermu sa veľmi opierala o geometriu a pohyb v kruhoch a bola čoskoro nahradená talianskou školou a jej hlavnou súbojovou zbraňou – sečným aj bodným kordom. Od Talianov bol šerm prebratý v priebehu 16 – 17. storočia Francúzmi, ktorí vyvinuli novú zbraň a to krátky kordík s jeho cvičným ľahším variantom – fleretom. Škola vyvinutá Francúzmi sa časom stala hlavným teoretickým prístupom, ktorý prekonal všetky ostatné a stal sa základom pre moderný olympijský šerm.
Športový šerm.
Zbrane a pravidlá.
V športovom šerme sa bojuje fleretom (), kordom (), čo sú bodné zbrane, a šabľou (), ktorá je zbraňou sečnou aj bodnou. Všetkými zbraňami dnes šermujú muži aj ženy, zásahy registruje elektrický prístroj. Platná zásahová plocha je pri flerete trup, pri korde celé telo a pri šabli časť tela od pása nahor (pozri obrázky). Fleretom a kordom môže šermiar súpera zasiahnuť len hrotom, pri šabli platia zásahy ako hrotom, tak celú čepeľou.
Súťaže v športovom šerme.
Súťaže sa organizujú pre jednotlivcov a štvorčlenné družstva. Každý zápas rozhoduje rozhodca, pri medzinárodnej účasti vydáva pokyny zásadne vo francúzštine.
Čistý čas boja je 3 minúty, ak šermiar docieli piatich zásahov rýchlejšie, je zápas ukončený. Ak skončí regulárny čas nerozhodne, rozhoduje prvý zásah počas 1 minúty predĺženia. Od druhého kola až do finále sa šermuje priamym vylučovacím spôsobom na 15 zásahov s časovým limitom 9 minút, rozdelených do 3 častí po 3 minútach s prestávkami po 1 minúte, prípadne s minútovou prestávkou po dosiahnutí ôsmich zásahov, ak dôjde k nim skôr, ako vyprší časový limit. Zápasí sa na planši o rozmeroch 1,5 – 2 x 14 metrov. Predpísané je špeciálne oblečenie s maskou (oblečenie je dnes najčastejšie z kevlarových vlákien – na medzinárodných súťažiach je povinné, maska ​​chrániaca hlavu je z kovového pletiva).
Šerm je tradičný olympijský šport, šerm kordom je súčasťou moderného päťboja​​. Šerm riadi Medzinárodná šermiarska federácia (FIE), založená roku 1913.
V Európe sú populárne tiež japonské bojové umenie kendó [japonsky cesta meča] (druh šermu, kde sa používa kontaktné cvičenie s bambusovými maketami mečov a tiež drevené alebo pravé meče na nekontaktné cvičenie) a iaidó (umenie meča, používajúce techniky rovno z tasenia). Kendó a iaidó sa vyvíjali v rámci výcviku samurajov.
Ďalšie formy šermu.
Okrem športového šermu možno všeobecne rozlíšiť ďalšie základné formy šermu:
Majstrovstvá Ázie v basketbale mužov 1993

Majstrovstvá Ázie v basketbale mužov 1993 boli v poradí 17. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Jakarte, v Indonézii od 12.21. novembra 1993, za účasti 18 tímov. Nováčikom turnaja bolo družstvo Spojených arabských emirátov. Svoj deviaty titul (štvrtý v rade) získala , ktorá vo finálovom stretnutí zvíťazila nad . Pre KĽDR to bol prvý medailový úspech.
Tento turnaj zároveň slúžil ako kvalifikácia ázijských družstiev na Majstrovstvá sveta 1994, ktoré organizovala Kanada. Kvalifikovali sa na ne 2 najlepšie družstvá.
Diskografia Davida Gilmoura

Diskografia Davida Gilmoura, gitaristu skupiny Pink Floyd.
Tipsport liga 2015/2016

Tipsport liga 2015/2016 bola 23. sezónou najvyššej klubovej súťaže v ľadovom hokeji na Slovensku. Riadacim orgánom súťaže je Slovenský zväz ľadového hokeja.
Pôvodne mali hrať baráž štyri tímy, ale HK 36 HANT Skalica bola zo súťaže vylúčená kvôli finančným problémom a práve tento tím sa považuje za zostupujúci. Baráž budú hrať iba tri tímy: posledný deviaty tím po základnej časti Tipsport ligy a finalisti z 1. hokejovej ligy SR.
Extraligové kluby.
V sezóne 2015/2016 v nej hrá 10 regulárnych družstiev a družstvo HK Orange 20, hrajúce v Bratislave, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov.V priebehu súťaže sa odhlásil tím HK 36 HANT Skalica, čím sa znížil počet kôl na 50 a všetky odohrané zápasy boli po ukončení základnej časti anulované. Po základnej časti postúpilo prvých osem tímov do play-off.
Baráž o ligu (Play-out).
Pôvodne mali hrať baráž štyri mužstva ale HK 36 HANT Skalica bola zo súťaže vylúčená kvôli finančným problémom a práve tento tím sa považuje za zostupujúci. Baráž budú hrať iba tri mužstva posledný deviaty tím po základnej časti Tipsport ligy a finalisti z 1. hokejová ligy SR. HC Nové Zámky postúpili do Tipsport ligy a v baráži sa zachránili ŠHK 37 Piešťany. HC 46 Bardejov do Tipsport ligy nepostupuje.
Chișineu-Criș

Chișineu-Criș (, ľudovo Ineul Mic) je mesto v západnom Rumunsku, v župe Arad.
Geografia.
Nachádza sa na severozápade župy, od župného mesta Arad a od najbližšieho župného mesta Oradea. Mestom preteká rieka Biely Kriš.
Vodné dielo Horná Streda

Vodné dielo Horná Streda je kanálová hydrocentrála, ktorá sa nachádza v obci Horná Streda (Trenčiansky kraj) na Biskupickom kanáli rieky Váh a je súčasťou Vážskej vodnej kaskády. Je to posledný stupeň novomestskej kaskády Váhu, odpadný kanál diela je pred nádržou Sĺňava v Piešťanoch zaústený do Váhu.
Vodná elektráreň Horná Streda má inštalovaný výkon 25,5 MW a ročnú produkciu 122,1 GWh elektrickej energie. Je navrhnutá na prietok za sekundu. 
Dejiny.
Elektráreň bola uvedená do prevádzky v roku 1954 počas výstavby Biskupického kanála.
Waterford

Waterford () je mesto nachádzajúce sa na juhovýchode Írska v provincii Munster. So svojimi 46 747 obyvateľmi je piatym najväčším mestom v Írsku. Aglomerácia mesta dosahuje 50 212 obyvateľov. Waterford je taktiež hlavným mestom grófstva Waterford.
Etymológia.
Názov mesta je odvodený zo staroseverského "Veðrafjǫrðr" alebo "Vedrafjord", čo v slovenčine znamená "Baraní fjord" alebo "Veterný fjord". Írsky názov "Port Láirge" znamená "Láragov prístav".
Geografia.
Mesto má rozlohu a leží v nadmorskej výške . Nachádza sa nad nad ústím riek Suir, Nore a Barrow. Waterford leží na hraniciach s grófstvami Kilkenny a Wexford. Podľa Köppenovej klasifikácie podnebia panuje vo Waterforde mierne oceánske podnebie.
História.
Počiatky mesta sa kladú do 9. storočia, kedy Vikingovia využili strategického miesta v ústí rieky. Samotné mesto potom bolo založené v roku 914.
Historicky cennými budovami sú Katedrála Najsvätejšej Trojice a Reginaldova veža. Mesto je tiež preslávené tzv. Waterfordským sklom.
Doprava.
9 kilometrov južne od mesta sa nachádza letisko Waterford. Mesto je tiež významným železničným a dopravným uzlom. Okolo mesta prechádzajú cesty N24 a N25 a diaľnica M9. Cestný obchvat mesta tvorí spomínaná cesta N25.
Mesto používa spolu s celým grófstvom ŠPZ W. Do roku 2013 bola táto značka vyhradená len pre mesto Waterford, zvyšok grófstve používal značku WD.
Šport.
V meste pôsobí od roku 1930 futbalový klub Waterford United FC.
Waterford (rozlišovacia stránka)

Waterford môže byť:
Majstrovstvá Ázie v basketbale mužov 1995

Majstrovstvá Ázie v basketbale mužov 1995 boli v poradí 18. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Soule, v Kórejskej republike od 17.26. júna 1995, za účasti rekordných 19 tímov. Nováčikmi turnaja boli družstvá Kazachstanu, Kirgizska a Uzbekistanu. Kórejská republika organizovala ázijský šampionát mužov druhýkrát, predtým hostila toto podujatie v roku 1967, tiež v Soule. Svoj desiaty titul (piaty v rade) získala , ktorá vo finálovom stretnutí zvíťazila nad . 
Tento turnaj zároveň slúžil ako kvalifikácia ázijských družstiev na Letné olympijské hry 1996, ktoré hostila Atlanta. Kvalifikovali sa na ne 2 najlepšie družstvá.
Donald R. McMonagle

Donald Ray McMonagle (* 14. máj 1952, Flint, Michigan, USA) je bývalý vojenský pilot, dôstojník a americký kozmonaut. Vo vesmíre bol trikrát.
Život.
Štúdium a zamestnanie.
V roku 1970 zdarne ukončil strednú školu Hamady High School v meste Flint a potom absolvoval vojenskú akadémiu United States Air Force Academy. Štúdium tu ukončil roku 1974 a potom pokračoval ďalším štúdiom na California State University. Od roku 1975 slúžil potom v armáde ako vojenský pilot.
V rokoch 1987 až 1989 absolvoval výcvik u NASA a potom bol zaradený do oddielu astronautov. V ňom zostal do apríla roku 1997. U NASA potom zostal do roku 2000 v rôznych riadiacich funkciách. Roku 2000 z NASA odišiel pracovať v súkromnom sektore v Palm Beach.
Oženil sa, jeho ženou sa stala Janyce, rodená Mortonová.
Lety do vesmíru.
Na obežnú dráhu sa v raketoplánoch dostal trikrát a strávil vo vesmíre 25 dní, 5 hodín a 34 minút. Bol 244 človekom vo vesmíre.
Mario Runco

Mario Runco (* 26. január 1952, New York, New York, USA) je bývalý meteorológ, dôstojník a americký kozmonaut. Vo vesmíre bol trikrát.
Život.
Štúdium a zamestnanie.
V roku 1970 zdarne ukončil strednú školu Cardinal Hayes High School v Bronxe (New York) a potom pokračoval ďalším štúdiom na City College of New York, odbory meteorológia, fyzika oceánografie. To ukončil v roku 1974 a potom pokračoval v štúdiu meteorológie na Rutgers University v New Brunswicku. Doštudoval v roku 1976.
Pracoval na niekoľkých miestach, od roku 1978 bol v armáde.
V rokoch 1987 až 1988 absolvoval výcvik u NASA, od roku 1988 bol zaradený do jednotky kozmonautov.
Oženil sa, s manželkou Susan, rodenou Friessovou má dve deti.
Lety do vesmíru.
Na obežnú dráhu sa v raketoplánoch dostal trikrát a strávil vo vesmíre 22 dní, 23 hodín a 8 minút. Bol 280 človekom vo vesmíre. Absolvoval jeden výstup do kozmu (EVA) v dĺžke 4,5 hodiny.
Gregory J. Harbaugh

Gregory Jordan Harbaugh (* 15. apríl 1956, Cleveland, Ohio, USA) je bývalý americký kozmonaut. Vo vesmíre bol štyrikrát.
Život.
Štúdium a zamestnanie.
V roku 1974 zdarne ukončil strednú školu Willoughby High School v meste Willoughby a potom pokračoval ďalším štúdiom na Purdue University, odbor vesmírne lety. Po skončení štúdií nastúpil roku 1978 do NASA ako technický pracovník. Mal prezývku Greg.
V roku 1987 absolvoval u NASA výcvik a potom bol zaradený do oddielu astronautov.
Lety do vesmíru.
Na obežnú dráhu sa v raketoplánoch dostal štyrikrát vo funkcii letového špecialistu a strávil vo vesmíre 34 dní, 1 hodinu a 59 minút. Má za sebou aj tri výstupy do voľného vesmíru (EVA), pri ktorých v ňom strávil vyše 18 hodín. Bol 245 človekom vo vesmíre.
Kevin P. Chilton

Kevin Patrik Chilton (* 3. november 1954, Los Angeles, Kalifornia, USA) je bývalý vojenský pilot, dôstojník a americký kozmonaut. Vo vesmíre bol trikrát.
Život.
Štúdium a zamestnanie.
V roku 1972 zdarne ukončil strednú školu St. Bernard High School v meste Playa del Ray a potom pokračoval ďalším štúdiom na United States Air Force Academy. Po skončení štúdia na vojenskej akadémii pokračoval v štúdiu roku 1976 na Columbia University, ďalej potom na iných, vojenských školách. Zostal potom u armády, pôsobil tu ako letec na rôznych základniach USA a Japonska.
V rokoch 1987 až 1988 absolvoval výcvik v NASA, od roku 1988 bol zaradený do jednotky kozmonautov. Zostal v nej 10 rokov, potom sa vrátil do armády v rôznych veliteľských funkciách.
Oženil sa, s manželkou Cathy, rodenou Dreyerovou, má tri dcéry. Má prezývku Chilli.
Lety do vesmíru.
Na obežnú dráhu sa v raketoplánoch dostal trikrát a strávil vo vesmíre 29 dní, 8 hodín a 22 minút. Bol 270 človekom vo vesmíre.